

**RO**

Stimate domn/Stimată doamnă,

Comitetul Economic și Social European (CESE) lansează cea de-a unsprezecea ediție a manifestării **„Europa ta, părerea ta!”**, care va avea loc **la Bruxelles, la 19 și 20 martie 2020.**

În cadrul manifestării [„Europa ta, părerea ta!”](https://www.eesc.europa.eu/yeys2020) (*Your Europe, Your Say – YEYS*), sunt invitate la Bruxelles 33 de școli (câte una din cele 28 de state membre ale UE și din cele cinci țări candidate la aderarea la UE), pentru a participa la o dezbatere pe o temă de actualitate, ce prezintă interes pentru tineri.

TEMA

Titlul următoarei ediții a acestei manifestări va fi **„Clima noastră, viitorul nostru!”, iar țelul său – de a da glas preocupărilor tinerilor legate de schimbările climatice**

Ediția din 2020 a YEYS se va prezenta sub forma unei așa-zise conferințe privind schimbările climatice a Organizației Națiunilor Unite: elevilor li se va cere ca, în calitate de reprezentanți ai unei țări, să poarte negocieri cu scopul de a formula recomandări pentru stoparea schimbărilor climatice.

Aceste recomandări vor fi prezentate factorilor de decizie de la nivel internațional din domeniul politicii de mediu și vor fi discutate în cadrul unor conferințe, pretutindeni în Europa, pe tot parcursul anului.

Pe durata YEYS, elevii vor avea și posibilitatea de a intra în contact cu organizații internaționale de tineret, care îi vor ajuta să își transpună recomandările în măsuri concrete și să își facă auzită vocea.

Dacă instituția dvs. este o unitate de învățământ secundar, de orice tip, din unul dintre cele 28 de state membre sau din una dintre cele cinci țări candidate la aderarea la UE, vă invităm călduros **să trimiteți o** [**cerere de participare**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html) **la ediția din 2020 a manifestării „Europa ta, părerea ta!”.**

Va avea loc o selecție prin tragere la sorți, iar reprezentanții școlilor selectate vor petrece **două** zile la Bruxelles.

PARTICIPANȚI

În cazul în care școala dvs. este selectată, puteți trimite **trei** elevi din penultimul an de studiu, însoțiți de un profesor. CESE le va acoperi cheltuielile de deplasare și cazare și va asigura mesele pe durata manifestării.

Ei se vor întâlni cu elevi din alte țări, cu care vor putea să facă schimb de opinii și să elaboreze rezoluții pe teme legate de Uniunea Europeană. Va fi o ocazie unică de a înțelege mai bine modul în care funcționează Uniunea și de a participa la o dezbatere similară celor purtate în cadrul unei adunări, într-un mediu multicultural.

LIMBA

Toate lucrările se vor desfășura în limba engleză.

PREGĂTIREA MANIFESTĂRII

Membrii CESE vor vizita din timp unitățile de învățământ selectate pentru a-i pregăti pe elevi pentru dezbaterile de la Bruxelles.

Înaintea acestor vizite, instituțiile respective vor primi documentație și materiale didactice.

INFORMAȚII SUPLIMENTARE

Pe [site-ul nostru web](https://www.eesc.europa.eu/en/agenda/our-events/events/your-europe-your-say-2020) puteți găsi descrierea detaliată a acestei manifestări, videoclipul YEYS din 2019, formularul de înscriere online, regulamentul și toate informațiile practice necesare.

TERMEN

[**Termenul de depunere a candidaturilor este 18 noiembrie 2019.**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html)

Vă așteptăm cu drag la Bruxelles!

Cu stimă,

Isabel Caño Aguilar

Vicepreședinta CESE responsabilă cu comunicarea

[](http://instagram.com/youreurope/) **[](https://www.facebook.com/pages/Your-Europe-Your-Say/255682697155?ref=hl)**